মানবাধিকার কর্মী নূর খান ডয়চে ভেলেকে বলেন, ‘‘আলোচনা-সমালোচনা যাই হোক শিশুদের মানবাধিকার ভূলুণ্ঠিত হচ্ছে এটাই তো আসল কথা৷ আসলে দীর্ঘদিন ধরে যে প্রবণতা চলে আসছে, আমরা তা থেকে বের হতে পারিনি৷ বয়স বাড়িয়ে মামলার আসামী করা, বয়স বাড়িয়ে শিশুদের বিয়ে দেয়া – সবই কিন্তু অপরাধ৷ আমাদের সমাজে এই অপরাধগুলো হরহামেশাই হয়ে যাচ্ছে৷ গণতন্ত্রের ভিত যখন দূর্বল হয়ে যায় তখন শুধু শিশু নয়, সব ধরনের মানুষের মানবাধিকার লঙ্ঘিত হতে থাকে৷ এখন বাংলাদেশে যা হচ্ছে এগুলো তারই সব আলামত৷''